recursal/SuperWikiNEXT-32B huggingface dataset:
Η **ριφαξιμίνη** είναι χημική δραστική ουσία, η οποία κυκλοφορεί με τις εμπορικές ονομασίες ***Rifacol*** και ***Xifaxan***, μεταξύ άλλων, και είναι ένα δραστικό και αποτελεσματικό αντιβιοτικό φάρμακο για τη θεραπεία της διάρροιας των ταξιδιωτών και του συνδρόμου του ευερέθιστου εντέρου.

Η χημική δομή της ριφαξιμίνης.
Ορισμένες φορές χρησιμοποιείται και για την ηπατική εγκεφαλοπάθεια. Παρουσιάζει χαμηλή απορρόφηση όταν χορηγείται από το στόμα. Η χημική της δομή βασίζεται στην ένωση, ριφαμυκίνη. Η ίδια η ριφαξιμίνη είναι ημισυνθετικό προϊόν, το οποίο έχει προέλθει από την τροποποίηση του βασικού μορίου της ριφαμυκίνης. Συσσωρεύεται δρώντας τοπικά στον εντερικό αυλό.

Από μελέτες που έλαβαν χώρα, φαίνεται ότι ως δραστική ουσία είναι πολύ αποτελεσματική αφού προσφέρει ανακούφιση μακράς διάρκειας σε ασθενείς με το σύνδρομο ευερέθιστου εντέρου. Συμπεριλαμβάνεται στις δέκα συχνότερες διαγνώσεις, που γίνονται από τους γιατρούς και το στρες είναι ο βασικός παράγοντας που ευθύνεται για την ένταση και τη σοβαρότητα των επεισοδίων.

Παραπομπές
----------

1. ↑
2. ↑
3. ↑
4. ↑
Ο **Ριχάρδος Σωμερίτης** είναι Έλληνας δημοσιογράφος και συγγραφέας.

Γιος του Στρατή Σωμερίτη, γεννήθηκε στην Αθήνα το 1931. Σπούδασε νομικά στο Παρίσι και το 1948 ξεκίνησε να εργάζεται ως δημοσιογράφος στην εφημερίδα *Μάχη*.

Από το 1952 ως το 1967 υπήρξε ανταποκριτής της εφημερίδας *Ελευθερία* στο Παρίσι, ενώ την περίοδο 1956-1967 συνεργάστηκε με τη γαλλική ραδιοφωνία. Μετά τη Μεταπολίτευση υπήρξε επί σειρά ετών ανταποκριτής της *Καθημερινής* στο Παρίσι. Το 1989 ανέλαβε διευθυντής ειδήσεων της ΕΤ1 και από το 1992 αρθρογραφεί στην εφημερίδα *Το Βήμα*.

Την πολύχρονη διαδρομή του στον ελληνικό και διεθνή τύπο περιγράφει στο αυτοβιογραφικό βιβλίο του *Οι λέξεις και οι μάχες* (εκδ. «Πατάκης», Αθήνα 2013).

Για την προσφορά του στη δημοσιογραφία έχει τιμηθεί με βραβείο του Ιδρύματος Μπότση.

Παραπομπές
----------

1. ↑  *NUKAT*. n2011062227.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 225750229
* **ΕΒΕ**: 30095
* **AA**: 154190
* **BiblioNet**: **12926**
* LCCN: n91016290
* ISNI: 0000 0003 6440 2079
* GND: 1049809246
* SUDOC: 050798707
* BNF: cb13547417s (data)

 |

 |
Η **Σόρα** (*Sora*) είναι πόλη και δήμος (*comune*) του νοτιοανατολικού Λάτιου, στην Ιταλία, που υπάγεται στην Επαρχία του Φροζινόνε. Η Σόρα είναι κτισμένη σε μια πεδιάδα στης όχθες του ποταμού Λίρι. Υπάρχει μεταποιητική βιομηχανία, ιδίως χάρτου. Τα περίχωρα είναι γνωστά για την παραδοσιακή ενδυμασία των χωρικών τους.

Ιστορία
-------

Επιγραφή της Σόρα
Η Σόρα, αρχαία πόλη των Βόλσκων, καταλήφθηκε τρεις φορές από τους Ρωμαίους, το 345, το 314 και το 305 π.Χ. προτού καταφέρουν να εδραιώσουν την κυριαρχία τους στην πόλη το 303 π.Χ. εγκαθιστώντας 4 χιλιάδες Ρωμαίους εποίκους. Το 209 π.Χ. ήταν μία από τις πόλεις που αρνήθηκαν περαιτέρω βοήθεια στον πόλεμο κατά του Αννίβα. Με νόμο του Ιουλίου Καίσαρα έγινε *municipium*, αλλά υπό τον Οκταβιανό Αύγουστο εποικίσθηκε εκ νέου από στρατιώτες ανήκοντες στην Τέταρτη Λεγεώνα, που επονομάσθηκε «Σορανή».

Η πόλη περιήλθε στην εξουσία του Πάπα κατά τον πρώιμο Μεσαίωνα, όμως αλώθηκε από τους Λομβαρδούς το έτος 705.

Το κάστρο Σορέλλα (*Sorella*), κτισμένο πάνω στο βραχώδες έξαρμα που κυριαρχεί δίπλα στην πόλη, ήταν αξιοσημείωτο προπύργιο κατά τον Μεσαίωνα. Το 1443 ο βασιλιάς Αλφόνσος Ε΄ της Αραγωνίας και της Νάπολης κατέστησε τη Σόρα πρωτεύουσα ενός ανεξάρτητου Δουκάτου. Λίγο αργότερα καταλήφθηκε από τις παπικές δυνάμεις του Πίου Β΄, αλλά την απέδωσε και πάλι στους δούκες της του οίκου Καντέλμι ο Πάπας Σίξτος Δ΄ και τελικώς πέρασε στον δούκα Ιωάννη του Ρόβερε. Ο γιος του, ο Φραντσέσκο Μαρία Α΄ ντελλα Ρόβερε υπεράσπισε ηρωικώς την πόλη κατά του Καίσαρα Βοργία. Τελικώς η Σόρα αγοράσθηκε έναντι 11 χιλιάδων δουκάτων από τον Πάπα Γρηγόριος ΙΓ΄, που παρεχώρησε την κυριαρχία της στον νόθο γιο του Τζάκομο Μπονκομπάνι.

Πολιούχος της Σόρα είναι η Αγία παρθενομάρτυρας Ρεστιτούτα, η μνήμη της οποίας τιμάται στα τέλη Μαΐου.

Γεωγραφία
---------

Η Σόρα είναι κτισμένη σε υψόμετρο 300 μέτρων και βρίσκεται σε γεωγραφικές συντεταγμένες πλάτος 41°43΄ Βόρειο και μήκος 13°37΄ Ανατολικό. Απέχει οδικώς από το κέντρο της Ρώμης 115 χιλιόμετρα, ενώ προς την αντίθετη κατεύθυνση το κέντρο της Νάπολης απέχει 138 χιλιόμετρα. Από τη θάλασσα η Σόρα απέχει σε ευθεία γραμμή σχεδόν ακριβώς 50 χιλιόμετρα.

Ο Δήμος της Σόρα έχει έκταση 800 τετραγωνικά χιλιόμετρα και συνορεύει με τους δήμους Αρπίνο, Μπαλσοράνο, Μπροκκοστέλλα, Κάμπολι Αππεννίνο, Καστελλίρι, Ιζολα ντελ Λίρι, Μόντε Σαν Τζοβάννι Καμπάνο, Πεσκοζολιντο και Βερόλι.

Αξιολογοι άνθρωποι από τη Σόρα
------------------------------

* Καίσαρ Βαρόνιος
* Βιττόριο ντε Σίκα
* Λεύκιος Μόμμιος Αχαϊκός
* Τζούλιο Τσέζαρε Πολέριο
* Κουίντος Βαλέριος Σορανός
* Άννα Τατάντζελο
* Ντάβιντε Ζαπακόστα

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.

Εξωτερικοί σύνδεσμοι
--------------------

* Επίσημος ιστότοπος (in ιταλική)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ge1159455

 |

 |
Ο **Ριχάρδος Ορσίνι** ηταν μέλος της Οικογένειας Ορσίνι και Παλατινός Κόμης της Ρώμης. Νυμφεύθηκε την κόρη του Μαργαριτώνη του Μπρίντιζι, ναυάρχου της Σικελίας. στον οποίο ο Βασιλιάς της Σικελίας Γουλιέλμος Β΄ παραχώρησε το 1185 την Κεφαλληνία και τη Ζάκυνθο ως ανταμοιβή για τις υπηρεσίες του ως Ναυάρχου στο Βασίλειό του. Μετά τη φυλάκιση και το θάνατο του Μαργαριτώνη το 1195, τα δικαιώματα στην παλατινή κομητεία πέρασαν στην κόρη του.

Ο Ριχάρδος είχε δυο γιούς και μάλλον δυο κόρες. Ο μεγαλύτερος γιος του, Ματθαίος Α΄ Ορσίνι, έγινε στη συνέχεια Παλατινός κόμης Κεφαλληνίας και Ζακύνθου μετά τον θάνατο του παππού του το 1195.. Ο άλλος, ο Θεόδωρος, πιθανότατα έγινε πατριάρχης Αντιοχείας από το 1180 μέχρι το 1182 με το όνομα Θεοδόσιος ο Γ΄.

Παραπομπές
----------

1. ↑  Enciclopedia genealogica del Mediterraneo.Libro d'Oro della Nobiltà Mediterranea.Orsini di Epiro.
2. ↑  «Ιστορία της Επτανήσου, Μέρος Α΄»,Παναγιώτης Χιώτης, Κέρκυρα 1863, σελ. 3&4.
3. ↑  «Ιστορία της Ζακύνθου»,Λεωνίδας Χ. Ζώης, Αθήνα 1955, σελ. 93. παραπομπή 2.

Βιβλιογραφία
------------

* Enciclopedia genealogica del Mediterraneo.Libro d'Oro della Nobiltà Mediterranea.
* Ιστορία της Επτανήσου, Μέρος Α΄,Παναγιώτης Χιώτης, Κέρκυρα 1863
* «Ιστορία της Ζακύνθου», Λεωνίδας Χ. Ζώης, Αθήνα 1955
Ο **Πρεμ Ράβατ** ή *Μαχαράτζι* είναι πνευματικός ρήτορας.

Βιογραφία
---------

Ξεκίνησε το έργο του στην Ινδία. Εκεί του αποδόθηκε ο τιμητικός τίτλος του *Μαχαράτζι*. Προσκλήθηκε για πρώτη φορά να μιλήσει στην Ευρώπη και στις Ηνωμένες Πολιτείες το 1971. Στη συνέχεια, αποδέχθηκε σειρά προσκλήσεων για να μιλήσει σε ανθρώπους από κάθε ήπειρο. Το έργο του υποστηρίζεται οικονομικά εξ ολοκλήρου από εθελοντικές συνεισφορές, καθώς και από τα έσοδα των πωλήσεων του σχετικού υλικού. Ο ίδιος δεν λαμβάνει καμία αμοιβή για τις ομιλίες του ή από τις πωλήσεις του υλικού. Συντηρεί ο ίδιος τον εαυτό του και την οικογένειά του με ανεξάρτητους πόρους.

Η διδασκαλία του
----------------

Σύμφωνα με την άποψη των οπαδών του προσφέρει ένα μήνυμα που εμπνέει και παρουσιάζει μια ανανεωμένη, μοναδική αντίληψη για τη ζωή. Το μήνυμά του είναι βαθύτατα απλό και αφορά τον κάθε άνθρωπο: «Η ειρήνη που αναζητάτε βρίσκεται μέσα σας, και μπορώ να σάς βοηθήσω να την ανακαλύψετε». Η πρακτική μέθοδοw αυτογνωσίας του ονομάζεται *Γνώση του Εαυτού*.

Το παρακάτω απόσπασμα από πρόσφατη ομιλία, παρέχει μια σύντομη παρουσίαση του Prem Rawat και του μηνύματός του: «Ταξιδεύω στον κόσμο και μιλώ στους ανθρώπους για τη δυνατότητα να ανακαλύψουν την ικανοποίηση μέσα τους, καθιστώ αυτή τη δυνατότητα εφικτή, αν το θελήσουν, και μπορώ να τούς βοηθήσω να απολαμβάνουν τη ζωή τους, αν το επιθυμούν».

Βιβλιογραφία
------------

* Andrea Cagan|Cagan, Andrea, *Peace Is Possible: The Life and Message of Prem Rawat*, Mighty River Press (2007 in literature|2007), ISBN 978-0978869496
* Rawat, Prem and Wolf, Burt. *Inner Journey: A spirited conversation about self-discovery* (DVD). ISBN 0-9740627-0-7
* Rawat, Prem, *Maharaji at Griffith University* (2004) ISBN 0-9740627-2-3
* *The Prem Rawat Foundation presents: Maharaji at Sanders Theatre, Harvard University* (2005) ISBN 0-9740627-3-1

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 4  Μαΐου 2014.
2. ↑  (Γερμανικά) *Munzinger Personen*. 00000014420. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 17  Δεκεμβρίου 2014.
4. ↑  *Czech National Authority Database*. jo2017973054. Ανακτήθηκε στις 1  Μαρτίου 2022.
5. ↑  *Czech National Authority Database*. jo2017973054. Ανακτήθηκε στις 18  Δεκεμβρίου 2022.

Εξωτερικοί σύνδεσμοι
--------------------

* Prem Rawat I
* Το Ίδρυμα Prem Rawat I

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πρεμ Ραβάτ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 72635462
* LCCN: n50019973
* ISNI: 0000 0001 1493 5382
* GND: 133863085
* SELIBR: 317818
* BNF: cb162624125 (data)
* NKC: jo2017973054

 |

 |
Η **Σερβία του Μοράβα** (*σερβικά : Моравска Србија* / Moravska Srbija) ήταν ένα φεουδαρχικό κρατίδιο που δημιουργήθηκε το 1371 μετά τη διάσπαση της Σερβικής Αυτοκρατορίας. Βρισκόταν στην κοιλάδα απορροής του Μεγάλου Μοράβα, παραποτάμου του Δούναβη, στον οποίο οφείλει και το όνομα του.

Αρχικά λειτουργούσε αυτόνομα στα πλαίσια της Σερβικής Αυτοκρατορίας, μετά όμως από τη Μάχη του Κοσσυφοπεδίου το 1389, έγινε υποτελές της Οθωμανικής Αυτοκρατορίας. Μετά το θάνατο του πρώτου πρίγκιπα, Λαζάρου Χρεμπελιάνοβιτς, ξεκίνησε εμφύλιος πόλεμος ανάμεσα στους φεουδαρχικούς οίκους των Λαζάρεβιτς και Μπράνκοβιτς, που αμφότεροι αποσκοπούσαν στην υποστήριξη από τον σουλτάνο της Οθωμανικής Αυτοκρατορίας για την επικράτηση στη διαδοχή· τελικά επικράτησε η οικογένεια Λαζάρεβιτς.

Μέχρι το 1402, ο Στέφανος Λαζάρεβιτς προσάρτησε στα εδάφη του και τα σερβικά κρατίδια του Πριγκιπάτου της Ζέτας και της Χώρας του Μπράνκοβιτς, παίρνοντας τον τίτλο του Δεσπότη και αναβαθμίζοντας το κράτος του στο Δεσποτάτο της Σερβίας.

Πρίγκιπες
---------

* Λάζαρος Χρεμπελιάνοβιτς (1373 - 1389)
* Στέφανος Λαζάρεβιτς (1389 - 1402)
* Μιλίτσα Νεμάνιτς (1389 - 1393)

Πηγές
-----

* Историја српског народа, Друга књига, Доба борби за очување и обнову државе (1371—1537), уредила Јованка Калић, Српска књижевна задруга, Београд 1982.
* Михаљчић, Раде (1989). *Лазар Хребељановић, Историја, култ, предање*. Београд: БИГЗ.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Моравска Србија  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ρομπέρτο Σολδάδο Ρίγιο** (ισπανικά: *Roberto Soldado Rillo*, προφέρεται: [roˈβerto solˈdaðo ˈriʎo]), γεννημένος στις 27 Μαΐου 1985 στη Βαλένθια της Ισπανίας, είναι ένας διεθνής Ισπανός ποδοσφαιριστής. Αγωνίζεται στην θέση του επιθετικού.

Βιογραφία
---------

Προερχόμενος από τις ακαδημίες της Ρεάλ Μαδρίτης, πραγματοποιεί τα πρώτα του βήματα με την πρώτη ομάδα της Ρεάλ στη διάρκεια της σεζόν 2005-2006. Στη διάρκεια της περιόδου μετεγγραφών του καλοκαιριού του 2006, πηγαίνει ως δανεικός στην Οσασούνα.

Στο τέλος της σεζόν, πιο συγκεκριμένα το καλοκαίρι του 2007, ο παίκτης επιστρέφει στην Ρεάλ Μαδρίτης. Φοράει την φανέλα με τον αριθμό 9 στην ομάδα της Μαδρίτης στη διάρκεια της σεζόν 2007-2008.

Τον Ιούλιο του 2008, ο Σολδάδο υπογράφει πενταετές συμβόλαιο με την Χετάφε. Αυτή η μεταγγραφή αποφέρει στη Ρεάλ το ποσό των 5 εκατομμυρίων ευρώ.

Μετά από εξαιρετικές εμφανίσεις στη διάρκεια των σεζόν που πέρασε στην Χετάφε, υπογράφει στην Βαλένθια ΚΦ για τις επόμενες τέσσερεις σεζόν με αντίτιμο κοντά στα δύο εκατομμύρια ευρώ. Στην ομάδα *Ché*, καλείται να διαδεχτεί τον γκολτζή Νταβίδ Βίγια.

Βαλένθια
--------

Έχοντας παρουσιαστεί ως ο επόμενος μεγάλος σκόρερ της ομάδας, ο Ρομπέρτο Σολδάδο διαδέχεται τον πρώην αστέρα της Βαλένθια ΚΦ, Νταβίντ Βίγια. Αλλά σύντομα, γίνεται ένα από τα βασικά γρανάζια της ομάδας του Ουνάι Έμερι και ονομάζεται δεύτερος αρχηγός πίσω από τον Νταβίντ Αλμπέλντα μετά από μια πρώτη σεζόν με πολλές υποσχέσεις (24 γκολ σε 42 αγώνες). Την επιβεβαιώνει άμεσα από τις αρχές της σεζόν 2011-2012 και βοηθά την ομάδα Ché να ανταγωνιστεί λίγο παραπάνω με τις δύο μεγάλες ισπανικές ομάδες, την Μπαρτσελόνα και την Ρεάλ Μαδρίτης. Η συνεργασία του στην επίθεση με τους Τζόρντι Άλμπα και Έβερ Μπανέγκα, καλύπτει σύντομα το κενό που άφησαν πίσω τους οι πρωταθλητές κόσμου του 2010 Χουάν Μάτα, Νταβίδ Σίλβα, Νταβίδ Βίγια και Ραούλ Αλμπιόλ που ειδικά ο τελευταίος αντικαταστάθηκε επιτυχημένα από τον Αντίλ Ραμί στο κέντρο της άμυνας Murciélagos. Πολύ συχνά ξεχασμένος από τον προπονητή της Εθνικής Ισπανίας Βιθέντε Ντελ Μπόσκε, ο Ρομπέρτο Σολδάδο ανακοινώνει επισήμως την επιθυμία του να αγωνιστεί με την Roja. Μετά τον σοβαρό τραυματισμό του Βίγια, που θα είναι σίγουρα απών από το Euro 2012, και το ντεφορμάρισμα του Φερνάντο Τόρρες, ο Ισπανός διεθνής (2 συμμετοχές), προκαλεί το ενδιαφέρον του ομοσπονδιακού προπονητή μετά τις πολύ καλές του εμφανίσεις με την Βαλένθια. Προκαλεί με αυτόν τον τρόπο το ενδιαφέρον πολλών ομάδων, κυρίως της Παρί Σεν Ζερμέν, αλλά δηλώνει πως επιθυμεί να μείνει στην ομάδα και να κερδίσει έναν τίτλο μαζί της.

Τότεναμ
-------

Βιγιαρεάλ (2015- σήμερα)
------------------------

Τίτλοι
------

* Πρωταθλητής Ισπανίας το 2008 με την Ρεάλ Μαδρίτης
* Νικητής του Ευρωπαϊκού Πρωταθλήματος της ηλικιακής κατηγορίας -19 το 2004 με την Εθνική Ισπανίας

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά του Σολντάδο

Παραπομπές
----------

1. ↑  Valence achète Soldado pour 10M Αρχειοθετήθηκε 2010-08-08 στο Wayback Machine. sur le site de L'Équipe, le 9 juin 2010.
Συντεταγμένες: 40°36′56.5″N 22°57′43.2″E﻿ / ﻿40.615694°N 22.962000°E﻿ / 40.615694; 22.962000

Ρωσικό Νοσοκομείο (σήμερα Ιστορικό Αρχείο Μακεδονίας)
Το κτίριο του **Ρωσικού Νοσοκομείου Θεσσαλονίκης** βρίσκεται στην οδό Αλεξάνδρου Παπαναστασίου 21, στην ανατολική Θεσ/νίκη. Στις αρχές της δεκαετίας του ογδόντα κηρύχθηκε διατηρητέο μνημείο και σήμερα στεγάζει το Ιστορικό Αρχείο Μακεδονίας.

Ιστορία του νοσοκομείου
-----------------------

Το 1904 ο αντιπρόσωπος της ρωσικής κυβέρνησης Νικόλαος Χατζηλαζάρου αγόρασε την έκταση στην οποία χτίστηκε αργότερα το Ρωσικό Νοσοκομείο. Τον Ιούνιο του 1907 εκδόθηκε το αυτοκρατορικό διάταγμα για την ανέγερση του νοσοκομείου και το Δεκέμβριο της ίδιας χρονιάς, την ημέρα της ονομαστικής εορτής του Τσάρου, έγινε η τοποθέτηση του θεμέλιου λίθου. Τα εγκαίνια του νοσοκομείου έγιναν στις 31 Ιανουαρίου 1910 ενώ σύμφωνα με άλλες αναφορές το 1909. Το νοσοκομείο κατασκευάστηκε σε σχέδια του αρχιτέκτονα Σ. Σέρκισσωφ.

Στη διάρκεια του Α’ Παγκοσμίου Πολέμου το νοσοκομείο τελούσε υπό την εποπτεία του γαλλικού στρατού ενώ τη διεύθυνση του είχαν Ρώσοι γιατροί. Όταν επικράτησε η Οκτωβριανή Επανάσταση στη Ρωσία το νοσοκομείο εγκαταλείφτηκε και εγκαταστάθηκαν σ’ αυτό Έλληνες πρόσφυγες από τη Ρωσία.

Στο κτίριο του Ρωσικού Νοσοκομείου Θεσσαλονίκης στεγάστηκε το 1925 η δημόσια Μαιευτική Γυναικολογική Κλινική, της οποίας τη διεύθυνση ανέλαβε για μερικά χρόνια ο Ιωάννης Πασαλίδη. Αργότερα μετονομάστηκε σε Δημόσιο Μαιευτήριο και λειτουργούσε μέχρι το 1975. Για το λόγο αυτό το κτίριο του Ρωσικού Νοσοκομείου Θεσσαλονίκης είναι γνωστό και ως Παλαιό Μαιευτήριο.

Στα μέσα της δεκαετίας του εβδομήντα το κτίριο εγκαταλείφθηκε και τελικά το 1983 χαρακτηρίστηκε διατηρητέο μνημείο. Την επόμενη χρονιά παραχωρήθηκε από την Εφορεία Δημοσίων Κτημάτων προκειμένου να στεγαστεί το Ιστορικό Αρχείο Μακεδονίας και ξεκίνησαν οι εργασίες για την αποκατάστασή του, που ολοκληρώθηκαν το 1994.

Το κτίριο
---------

Το κτίριο του Ρωσικού Νοσοκομείου Θεσ/νίκης είναι διώροφο. Στην πρόσοψή του υπάρχουν έξι συμμετρικοί μεγάλοι ημικίονες με επίκρανα κορινθιακού τύπου και επιστύλιο με ελικοειδή ανάγλυφη διακόσμηση. Πριν τη διάνοιξη της οδού Αλ. Παπαναστασίου υπήρχε μια μεγάλη μαρμάρινη σκάλα που οδηγούσε στην είσοδο του κτιρίου. Για τη διάνοιξη του δρόμου τμήμα του οικοπέδου, στο οποίο είναι χτισμένο το κτίριο, απαλλοτριώθηκε και καταστράφηκε η αρχική σκάλα και η περίφραξη του οικοπέδου.

Εξωτερικοί σύνδεσμοι
--------------------

1.
Το **Ρωσικό Οικολογικό Κόμμα «Οι Πράσινοι»** (ρωσ. Российская экологическая партия «Зелёные») ήταν ένα ρωσικό οικολογικό πολιτικό κόμμα. Ίδρύθηκε το 1992, ως **Εποικοδομητικό Οικολογικό Κόμμα** και το 2002 μετονομάστηκε σε **Ρωσικό Οικολογικό Κόμμα «Οι Πράσινοι».**

Περιφερειακή Δούμα της Σαμάρας
------------------------------

Στις περιφερειακές εκλογές του 2007, το κόμμα απέκτησε το 7.58% των ψήφων στις εκλογές της Σαμάρας και από τότε έχει βουλευτές στην τοπική Κρατική Δούμα.

Βουλευτικές εκλογές του 2007
----------------------------

Πριν τις εκλογές του 2007, η Ρωσική Κεντρική Εκλογική Επιτροπή αποφάσισε ότι το κόμμα δεν θα μπορούσε να συμμετάσχει στην εκλογική διαδικασία, λόγω του ότι βρέθηκαν ψεύτικες υπογραφές στις λίστες των οπαδών του.

Δίκαιη Ρωσία
------------

Το 2008, στο δέκατο-πέμπτο συνέδριο του κόμματος αποφασίστηκε το κόμμα να μετατραπεί σε **Ρωσική Οικολογική Κίνηση «Οι Πράσινοι»** και να ενωθούν με το κόμμα «Δίκαιη Ρωσία».

Δείτε επίσης
------------

* Δίκαιη Ρωσία

  


|  |  |  |  |
| --- | --- | --- | --- |
| 

| π • σ • ε
Πολιτικά κόμματα της Ρωσίας |
| --- |
|  |
| 
* Ενωμένη Ρωσία
* Κομμουνιστικό Κόμμα Ρωσικής Ομοσπονδίας
* Φιλελεύθερο Δημοκρατικό Κόμμα της Ρωσίας
* Κόμμα Συνταξιούχων Ρωσίας
* Ρόντινα
* Γιάμπλοκο
* Ρωσικό Οικολογικό Κόμμα «Οι Πράσινοι»
* Ενωτικό Κόμμα της Ρωσίας
* Δίκαιη Ρωσία
 |

 |
Το **Ρωσικό Πολεμικό Ναυτικό** (ρωσικά: Военно-морской Флот Российской Федерации, ВМФ России, κυριολεκτικά: Στρατιωτικο-ναυτικός στόλος της Ρωσικής Ομοσπονδίας) είναι ο κλάδος του πολεμικού ναυτικού των Ρωσικών Ενόπλων Δυνάμεων. Το σημερινό πολεμικό ναυτικό ιδρύθηκε τον Ιανουάριο του 1992, διαδεχόμενο το Πολεμικό Ναυτικό της Κοινοπολιτείας Ανεξαρτήτων Κρατών, το οποίο με τη σειρά του διαδέχθηκε το Σοβιετικό Πολεμικό Ναυτικό μετά τη διάλυση της Σοβιετικής Ένωσης το Δεκέμβριο του 1991.

Το τακτικό ρωσικό πολεμικό ναυτικό ιδρύθηκε από τον Μέγα Πέτρο, τον Οκτώβριο του 1696, ο οποίος ανέφερε ότι: «Ο Ηγέτης που διαθέτει στρατό, έχει ένα χέρι, όμως αυτός που διαθέτει και στόλο, έχει δύο χέρια». Τα σύμβολα του Ρωσικού Πολεμικού Ναυτικού, η σημαία του Αγίου Ανδρέα, όπως και οι περισσότερες από τις παραδόσεις του ιδρύθηκαν προσωπικά από τον Μέγα Πέτρο.

Το ρωσικό ναυτικό διαθέτει τη συντριπτική πλειοψηφία των πρώην σοβιετικών ναυτικών δυνάμεων, και σήμερα περιλαμβάνει το Βόρειο Στόλο, το Στόλο του Ειρηνικού, το Στόλο της Μαύρης Θάλασσας, το Στόλο της Βαλτικής, το Στολίσκο της Κασπίας, τη ναυτική αεροπορία, καθώς και τα παράκτια στρατεύματα (που αποτελούνται από τους πεζοναύτες και το παράκτιο πυροβολικό).

Παραπομπές
----------

1. 1 2  International Institute for Strategic Studies: The Military Balance 2014, p.185
2. ↑  «World Air Forces 2015» (PDF). *Flightglobal Insight*. 2015. Ανακτήθηκε στις 27 Νοεμβρίου 2015.
3. ↑  The NAVY of the Russian Empire, St. Petersburg, 1996

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 104065090
* LCCN: n94073948
* NKC: ko2003183582

 |

 |
Η **Σίβυλλα**, ιταλ. Sibylla (απεβ. 18 Μαρτίου 1103) από τον Οίκο των Ωτβίλ ήταν κόρη του κόμη του Κονβαρσάνο και με τον γάμο της έγινε δούκισσα της Νορμανδίας.

Ο Ροβέρτος χτυπήθηκε από ένα δηλητηριασμένο βέλος, όμως με την υπόδειξη των ιατρών του Σαλέρνο η σύζυγός του Σίβυλλα αναρρόφησε το δηλητήριο και ο δούκας σώθηκε και ευχαρίστησε τους ιατρούς. Μικρογραφία από χειρόγραφο του ΄΄Κανόνα *του Αβικένα.*

Βιογραφία
---------

Ήταν κόρη του Γοδεφρείδου κόμη του Κονβερσάνο, ανιψιού του Ροβέρτου του *Γυισκάρδου*. Τον χειμώνα 1096-97 ο Ροβέρτος Β΄ ο *με τις κοντές περισκελίδες*, δούκας της Νορμανδίας βρισκόταν στην Απουλία περιμένοντας τη μεταφορά του κατά την Α΄ Σταυροφορία. Τότε μάλλον ξεκίνησε τις διαπραγματεύσεις για τον γάμο του με τη Σίβυλλα. Ο ιστορικός της εποχής Ορντέρικ Βιτάλις αναφέρει ότι αυτή ήταν καλού χαρακτήρα, προικισμένη με πολλές αρετές και αξιαγάπητη σε όλους όσους ήξερε. Όταν ο Ροβέρτος επέστρεψε από τη Σταυροφορία, τη νυμφεύτηκε το 1100.

Σύντομα μετά την επάνοδό τους στη Νορμανδία, οι δύο τους ξεκίνησαν το προσκύνημα στο Μοντ-Σαιν-Μισέλ, ως ευχαριστία για τη σώα επιστροφή του Ροβέρτου. Οι συγγραφείς της εποχής κολακεύουν τη Σίβυλλα, επαινώντας την ομορφιά και την εξυπνάδα της. Κατά τις απουσίες του Ροβέρτου, ο χρονικογράφος Ρομπέρ του Τορινί σημειώνει ότι η Σίβυλλα ανελάμβανε το τη διοίκηση της Νορμανδίας, καλύτερα από τον ίδιο τον δούκα. Το 1102 γεννήθηκε ο γιος τους και έλαβε το όνομα Γουλιέλμος, ίσως από τον Γουλιέλμο αρχιεπίσκοπο της Ρουέν, που τον βάπτισε (αναφέρει ο Ορντέρικ). Ή από τον πάππο του Γουλιέλμο Α΄ τον *Κατακτητή* της Αγγλίας (παραθέτει ο Γουλιέλμος το Μάλμεσμπρυ). Έξι μήνες μετά η Σίβυλλα απεβίωσε στο Ρουέν, Κω, και τάφηκε μέσα σε γενική λύπη στον καθεδρικό ναό. Ο αρχιεπίσκοπος Γουλιέλμος έκανε την εξόδιο ακολουθία.

Τη θαύμασαν και την επαίνεσαν οι ιστορικοί. Ως αιτία που απεβίωσε, ο Γουλιέλμος του Μάλμεσμπρυ αναφέρει το ότι έδενε πολύ σφιχτά το στήθος της, ενώ ο Ρομπέρ του Τορινύ και ο Όρντερικ Βιτάλις προτείνουν ότι δολοφονήθηκε από μία ομάδα νεαρών ευγενών, καθοδηγούμενων από την ερωμένη τού Ροβέρτου, την Αγνή ντε Ριμπεμόν.

Οικογένεια
----------

Παντρεύτηκε το 1100 τον Ροβέρτο Β΄ τον *με τις κοντές περισκελίδες΄΄, δούκα της Νορμανδίας και είχε τέκνο:*

* Γουλιέλμος Κλίτο 1102-1128, κόμης της Φλάνδρας.

Παραπομπές
----------

1. ↑  p10250.htm#i102493. Ανακτήθηκε στις 7  Αυγούστου 2020.
2. ↑  Darryl Roger Lundy: (Αγγλικά) *The Peerage*.
Έμμεσες **προεδρικές εκλογές** πραγματοποιήθηκαν στο Νεπάλ στις 28 Οκτωβρίου 2015. Η Μπίντια Ντεβί Μπαντάρι του Κομμουνιστικού Κόμματος του Νεπάλ (Ενωμένο Μαρξιστικό–Λενινιστικό) εξελέγη Πρόεδρος,και έγινε η πρώτη γυναίκα αρχηγός κράτους στο Νεπάλ.

Αποτέλεσμα
----------

**Προεδρικές εκλογές**
Για την προεδρική εκλογή, ένας υποψήφιος απαιτείτο να συγκεντρώσει 299 ψήφους. Ψήφισαν οι 549 από τους  596 επιλέξιμους βουλευτές.

| Υποψήφιος/α | Κόμματα | Ψήφοι |
| --- | --- | --- |
| Μπίντια Ντεβί Μπαντάρι | Κομμουνιστικό Κόμμα του Νεπάλ (Ενιαίο Μαρξιστικό-Λενινιστικό) | 327 |
| Κουλ Μπαχαντούρ Γκουρούνγκ | Κογκρέσο του Νεπάλ | 214 |
| Άκυρες ψήφοι | 8 |

**Για την εκλογή των αντιπροέδρων**
Ο Αντιπρόεδρος εξελέγη τρεις ημέρες μετά τις προεδρικές εκλογές. Μετά την απόσυρση των υποψηφιοτήτων από τους Νταγιαράμ Καντέλ (Νεπάλ Παριβάρ Νταλ) και Αταχάρ Καμάλ Μουσαλμάν (ανεξάρτητος) δύο υποψήφιοι έμειναν. Ψήφισαν οι  547 από τους συνολικά 596 επιλέξιμους βουλευτές.

| Υποψήφιος/α | Κόμματα | Ψήφοι |
| --- | --- | --- |
| Νάντα Κισχότ Πουν  | Ενοποιημένο Κομμουνιστικό Κόμμα του Νεπάλ (Μαοϊκό) | 325 |
| Αμίγια Κουμάρ Γιαντάβ | Κογκρέσο του Νεπάλ | 212 |
| Άκυρες ψήφοι | 10 |

Παραπομπές
----------

1. ↑  «Bidya Devi Bhandari elected first female President of Nepal». The Himalayan Times. Ανακτήθηκε στις 17 Φεβρουαρίου 2018.
2. ↑  «Nanda Bahadur Pun elected Vice-President of Nepal». The Himalayan Times. Ανακτήθηκε στις 17 Φεβρουαρίου 2018.
3. ↑  «Yadav, Pun in VP race». The Kathmandu Post. Ανακτήθηκε στις 17 Φεβρουαρίου 2018.
Ένα **τετράστιχο** είναι ένας τύπος στροφής , ή ένα πλήρες ποίημα , που αποτελείται από τέσσερις γραμμές. 

Υπάρχει σε ποικίλες μορφές, το τετράστιχο εμφανίζεται σε ποιήματα από τις ποιητικές παραδόσεις διαφόρων αρχαίων πολιτισμών, συμπεριλαμβανομένης της Περσίας , της Αρχαίας Ινδίας , της Αρχαίας Ελλάδας , της Αρχαίας Ρώμης και της Κίνας , και συνεχίζεται στον 21ο αιώνα,  όπου φαίνεται στο έργα δημοσιευμένα σε πολλές γλώσσες.

Αυτή η μορφή ποίησης ήταν συνεχώς δημοφιλής στο Ιράν από τη μεσαιωνική περίοδο, καθώς οι Ρουμπάι αποτελούν μια σημαντική φατρία του τεράστιου ρεπερτορίου της περσικής ποίησης , με διάσημους ποιητές όπως ο Ομάρ Καγιάμ και ο Μαχσάτι Γκαντζάβι της Σελτζουκικής Περσίας να γράφουν ποίηση μόνο σε αυτή τη μορφή. .

Ο Michel de Nostredame ( Νοστράδαμος ) χρησιμοποίησε τη μορφή τετράστιχου για να παραδώσει τις περίφημες προφητείες του τον 16ο αιώνα.

Υπάρχουν δεκαπέντε πιθανά σχήματα ομοιοκαταληξίας , αλλά τα πιο παραδοσιακά και κοινά είναι τα ABAA , AAAA , ABAB και ABBA .
Οι βουλευτικές εκλογές διεξήχθησαν στο Βασίλειο της Σερβίας τον Νοέμβριο του 1888. Το αποτέλεσμα ήταν νίκη για του Λαϊκού Ριζοσπαστικού κόμματος. Το Λαϊκό Ριζοσπαστικό κόμμα σε μεγάλο βαθμό χρηματοδοτήθηκε από τους Ρώσους. Πολλοί από τους υποψηφίους του ισχυρίζονταν ότι η Σερβία δεν χρειάζεται στρατό αλλά αντί αυτού θα πρέπει να βασίζεται σε πολιτοφυλακή.

Στις 28 Νοεμβρίου ο βασιλιάς Μίλαν ακύρωσε τις εκλογές που διεξήχθησαν στις αγροτικές περιφέρειες με την αιτιολογία ότι οι εκλογές δεν ήταν ελεύθερες. Το Λαϊκό Ριζοσπαστικό κόμμα κατάγγειλε παρέμβαση από την αστυνομία, ενώ το Προοδευτικό Κόμμα είχε καταγγείλει ότι οι ριζοσπάστες είχαν διεξάγει βίαιη εκστρατεία. Ο βασιλιάς διέταξε ξανά εκλογές σε αυτές τις περιφέρειες στις 3 Δεκεμβρίου με τρεις βασιλικούς επιτρόπους να συμμετέχουν σε κάθε εκλογική περιφέρεια.

Εκλογικό σύστημα
----------------

Στο κοινοβούλιο προβλεπόταν να εκλεγούν 628 μέλη, οι 88 εκλέγονται άμεσα σε 23 δήμους και 540 έμμεσα εκλέγονται στις αγροτικές περιφέρειες. Στις αγροτικές περιφέρειες οι ψηφοφόροι θα εκλέξουν πρώτα τους ψηφοφόρους, οι οποίοι με τη σειρά τους εκλέγουν τους βουλευτές. Περίπου 32.000 πολίτες είχαν εγγραφεί για να ψηφίσουν.

Αποτελέσματα
------------

Το Λαϊκό Ριζοσπαστικό κόμμα στις αρχικές εκλογές του Νοεμβρίου κέρδισε πλειοψηφία της τάξης των 40 εδρών πάνω από το δεύτερο κόμμα, αλλά μετά τις επαναληπτικές εκλογές στις αγροτικές εκλογικές περιφέρειες η πλειοψηφία αυξήθηκε κατά 200 έδρες. Το Προοδευτικό κόμμα κέρδισε αρκετές έδρες στις αρχικές εκλογές αλλά σχεδόν αφανίστηκε στην δεύτερη ψηφοφορία.

| Κόμμα | Έδρες |
| --- | --- |
| Λαϊκό Ριζοσπαστικό κόμμα | 450 |
| Φιλελεύθερο κόμμα | 150 |
| Σερβικό Προοδευτικό κόμμα | 2 |
| Υπόλοιπα κόμματα | 26 |
| Πηγή: The Times |

Παραπομπές
----------

1. 1 2  "News in Brief", *The Times*, 21 November 1888
2. 1 2  "Servia", *The Times*, 19 December 1888
3. ↑  "King Milan's Abdication", *The Times*, 8 March 1889
4. ↑  "Servia", *The Times*, 9 March 1889
5. 1 2 3  "Servia", *The Times*, 30 November 1888
6. ↑  "Servia", *The Times*, 7 December 1888
7. ↑  "King Milan", *The Times*, 6 March 1889

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές και Δημοψηφίσματα στη Σερβία |
| --- |
|  |
| Βουλευτικές εκλογές | 
* 1858
* 1861
* 1864
* 1867
* 1870
* 1875
* 1877
* 1880
* 1884
* 1886
* Μαρτίου 1888
* Νοεμβρίου 1888
* 1889
* Μαρτίου 1893
* Μαΐου 1893
* 1895
* 1903
* 1905
* 1906
* 1907
* 1908
* 1912
* 1990
* 1992
* 1993
* 1997
* 2000
* 2003
* 2007
* 2008
* 2012
* 2014
* 2016
 |
|  |
| Προεδρικές εκλογές | 
* 1990
* 1992
* Σεπτεμβρίου-Οκτωβρίου 1997
* Δεκεμβρίου 1997
* Σεπτεμβρίου-Οκτωβρίου 2002
* Δεκεμβρίου 2002
* 2003
* 2004
* 2008
* 2012
* 2017
 |
|  |
| Βουλευτικές εκλογέςΑυτόνομων επαρχιών | 
Βοϊβοντίνα
1992
1996
2000
2004
2008
2012
Κοσσυφοπέδιο
2001
2004
2007
2010
2014 |
|  |
| Δημοτικές εκλογές | 
* 1992
* 1996
* 2000
* 2004
* 2008
* 2012
* 2014
 |
|  |
| Δημοψηφίσματα | 
* 1990
* Μαΐου 1992
* Οκτωβρίου 1992
* 1998
* 2006
* 2012
 |

 |
**Σημίτες** θεωρούνται οι άνθρωποι που μιλούν τις σημιτικές γλώσσες. Η θεωρία της κοινής καταγωγής από την βιβλική μορφή Σημ έχει περισσότερο μυθικό χαρακτήρα. Η σημερινή επιστήμη αμφισβητεί το ότι ο όρος έχει σημασία πέραν της γλωσσολογίας.

Ο Αβραάμ θεωρούσε τον εαυτό του απόγονο του Σημ, του μεγαλύτερου γιου του Νώε. Για τον λόγο αυτό κατά την βιβλική εποχή, όλοι οι λαοί της Εγγύς Ανατολής που θεωρούνταν απόγονοι του Νώε ονομάζονταν «Γιοι του Σημ». Ο βιβλικός αυτός μύθος των «Γιων του Σημ» δεν έχει όμως σχέση με τον σημερινό όρο του «Σημίτη», ο οποίος για πρώτη φορά χρησιμοποιείται από τον γερμανό ιστορικό Λούντβιχ Σλαίτσερ το 1781.

Ιστορία
-------

Οι λαοί που μιλούν σημιτικές γλώσσες προήλθαν από την αραβική χερσόνησο. Διάφοροι αποικισμοί τους έφεραν στην Μεσοποταμία, Συρία, Παλαιστίνη, Αίγυπτο και Αιθιοπία. Με τον φοινικικό αποικισμό έφθασαν μέχρι τα παράλια της δυτικής Μεσογείου.

Ο πολιτικός όρος
----------------

Βάση της ψευδοεπιστημονικής φυλετικής διδασκαλίας ο όρος του Σημίτη άρχισε να χρησιμοποιείται ως συνώνυμο του Ιουδαίου. Σκοπός ήταν να συνεχιστεί το μέχρι τότε καθαρά χριστιανικό μίσος κατά των Ιουδαίων (δολοφονία του Ιησού) και μετά την αναγέννηση. Έτσι οι Σημίτες ορίστηκαν φυλή, μάλιστα κατωτέρα φυλή. Το 1944 οι εθνικοσοσιαλιστές τόνισαν, ότι δεν υπολόγιζαν τους Άραβες ως Σημίτες.
Οι βουλευτικές εκλογές διεξήχθησαν στην Ηγεμονία της Σερβίας στις 12 Δεκεμβρίου του 1880. Όπως ήταν αναμενόμενο, οι εκλογές οδήγησαν σε μια πλειοψηφία για την κυβέρνηση, της οποίας οι υποστηρικτές κέρδισαν 94 έδρες, ενώ οι Ριζοσπάστες κέρδισαν μόλις 18 έδρες. Μέχρι τον Ιανουάριο του 1881 ο αριθμός βουλευτών που υποστήριζαν την κυβέρνηση είχε αυξηθεί σε πάνω από 100, ενώ οι ριζοσπάστες είχαν διασπαστεί.]

Ο πρίγκιπας Μίλαν υπέγραψε διάταγμα για τη διάλυση της Εθνοσυνέλευσης και προκήρυξε τις εκλογές στις 5 Νοεμβρίου. Σε αντίθεση με τις προηγούμενες εκλογές στις οποίες πολλοί υποψήφιοι είχαν επανεκλέγει ομόφωνα, οι περισσότεροι δεν εξελέγησαν.

Πρωθυπουργός ανέλαβε ο Μίλαν Πιροσάνατς του Σερβικού Προοδευτικού κόμματος.

Παραπομπές
----------

1. 1 2 3  "Servia", *The Times*, 13 December 1880
2. ↑  "News in Brief", *The Times*, 15 December 1880
3. ↑  "Servia", *The Times*, 24 January 1881
4. ↑  "News in Brief", *The Times*, 6 November 1880

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές και Δημοψηφίσματα στη Σερβία |
| --- |
|  |
| Βουλευτικές εκλογές | 
* 1858
* 1861
* 1864
* 1867
* 1870
* 1875
* 1877
* 1880
* 1884
* 1886
* Μαρτίου 1888
* Νοεμβρίου 1888
* 1889
* Μαρτίου 1893
* Μαΐου 1893
* 1895
* 1903
* 1905
* 1906
* 1907
* 1908
* 1912
* 1990
* 1992
* 1993
* 1997
* 2000
* 2003
* 2007
* 2008
* 2012
* 2014
* 2016
 |
|  |
| Προεδρικές εκλογές | 
* 1990
* 1992
* Σεπτεμβρίου-Οκτωβρίου 1997
* Δεκεμβρίου 1997
* Σεπτεμβρίου-Οκτωβρίου 2002
* Δεκεμβρίου 2002
* 2003
* 2004
* 2008
* 2012
* 2017
 |
|  |
| Βουλευτικές εκλογέςΑυτόνομων επαρχιών | 
Βοϊβοντίνα
1992
1996
2000
2004
2008
2012
Κοσσυφοπέδιο
2001
2004
2007
2010
2014 |
|  |
| Δημοτικές εκλογές | 
* 1992
* 1996
* 2000
* 2004
* 2008
* 2012
* 2014
 |
|  |
| Δημοψηφίσματα | 
* 1990
* Μαΐου 1992
* Οκτωβρίου 1992
* 1998
* 2006
* 2012
 |

 |
Οι βουλευτικές εκλογές διεξήχθησαν στο Βασίλειο της Σερβίας τον Απρίλιο του 1895. Ακολούθησαν βασιλικό πραξικόπημα του βασιλιά Αλέξανδρο Ομπρένοβιτς τον Μάιο του 1894 όπου ανέστειλε σύνταγμα του 1888 και επανέφερε το σύνταγμα του 1869.

Με το σύνταγμα του 1888 είχε αυξηθεί ο αριθμός των πολιτών που είχαν δικαίωμα ψήφου με την επιστροφή στο σύνταγμα του 1869 η κυβέρνηση έχει το δικαίωμα να διορίζει το ένα τρίτο των μελών της Εθνοσυνέλευσης όπως αυτό όριζε, ενώ σε πολλές εκλογικές περιφέρειες οι βουλευτές εκλέγονται έμμεσα μέσω των εκλογικών σωμάτων. Οι αλλαγές αναμένονταν να μειώσουν τον αριθμό των υποψηφίων του Λαϊκού Ριζοσπαστικού κόμματος που είχαν εξελέγη στη Συνέλευση.

Αποτελέσματα
------------

Οι εκλογές οδήγησαν σε νίκη το Σερβικό Προοδευτικό κόμμα. Μόνο έξι μέλη του Λαϊκού Ριζοσπαστικού κόμματος εξελέγησαν, καθώς και 30 των Φιλελευθέρων. Από τα εξήντα διορισμένα μέλη, 49 ήταν υποστηρικτές της κυβέρνησης.

| Κόμμα | Έδρες |
| --- | --- |
| Σερβικό Προοδευτικό κόμμα | 75 |
| Φιλελεύθερο κόμμα | 30 |
| Λαϊκό Ριζοσπαστικό κόμμα | 6 |
| Διορισμένοι | 49 |

Παραπομπές
----------

1. 1 2  "Coup D'état In Servia", *The Times*, 22 May 1894
2. 1 2 3  "The Servian Elections", *The Times*, 22 April 1895
3. ↑  "The Crisis In Servia", *The Times*, 23 May 1894

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές και Δημοψηφίσματα στη Σερβία |
| --- |
|  |
| Βουλευτικές εκλογές | 
* 1858
* 1861
* 1864
* 1867
* 1870
* 1875
* 1877
* 1880
* 1884
* 1886
* Μαρτίου 1888
* Νοεμβρίου 1888
* 1889
* Μαρτίου 1893
* Μαΐου 1893
* 1895
* 1903
* 1905
* 1906
* 1907
* 1908
* 1912
* 1990
* 1992
* 1993
* 1997
* 2000
* 2003
* 2007
* 2008
* 2012
* 2014
* 2016
 |
|  |
| Προεδρικές εκλογές | 
* 1990
* 1992
* Σεπτεμβρίου-Οκτωβρίου 1997
* Δεκεμβρίου 1997
* Σεπτεμβρίου-Οκτωβρίου 2002
* Δεκεμβρίου 2002
* 2003
* 2004
* 2008
* 2012
* 2017
 |
|  |
| Βουλευτικές εκλογέςΑυτόνομων επαρχιών | 
Βοϊβοντίνα
1992
1996
2000
2004
2008
2012
Κοσσυφοπέδιο
2001
2004
2007
2010
2014 |
|  |
| Δημοτικές εκλογές | 
* 1992
* 1996
* 2000
* 2004
* 2008
* 2012
* 2014
 |
|  |
| Δημοψηφίσματα | 
* 1990
* Μαΐου 1992
* Οκτωβρίου 1992
* 1998
* 2006
* 2012
 |

 |
Ένας μετεωρίτης της βροχής όπως φαίνεται στο λυκόφως
Οι **Τεταρτίδες** (*Quadrantids*, *QUA*) είναι μια βροχή μετεώρων που σημειώνεται τις αρχές του Ιανουαρίου. Κατά το μέγιστο της βροχής, ο ρυθμός πτώσης των μετεώρων είναι ίσος με αυτό των Περσείδων και των Διδυμίδων, όμως, αντίθετα με τις άλλες δύο βροχές, η φάση αποκορύφωσης διαρκεί λίγο, περίπου δύο ώρες. Το σώμα το οποίο θεωρείται η πηγή των τεταρτίδων έχει ανιχνευτεί διστακτικά ως ο αστεροειδής (196256) 2003 EH1, ο οποίος μπορεί να σχετίζεται με τον κομήτη C/1490 Y1 που παρατήρησαν οι Κινέζοι, Ιάπωνες και Κορεάτες αστρονόμοι πριν 500 χρόνια.

Το ακτινοβόλο σημείο βρίσκεται εντός των ορίων του αστερισμού του Βοώτη, κοντά στο λεγόμενο σχηματισμό άροτρο ή κατσαρόλα της Μεγάλης Άρκτου. Βρίσκεται ανάμεσα στο χερούλι της «κατσαρόλας» και τα τέσσερα αστέρια που σχηματίζουν τη κεφαλή του αστερισμού Δράκων. Η βροχή παρατηρείται καλύτερα στο βόρειο ημισφαίριο και είναι ορατή μέχρι τον 51ο νότιο παράλληλο. Το όνομά της η βροχή το πήρε από τον απαρχαιωμένο αστερισμό Quadrans Muralis ή Επιτοίχιος Τετράς, ο οποίος σήμερα ανήκει στον Βοώτη.

Παραπομπές
----------

1. ↑  «Does the published meteor rate for a shower really represent what I should expect to see?». American Meteor Society. Ανακτήθηκε στις 29 Δεκεμβρίου 2012.
2. ↑  Jenniskens, Peter (2004). «2003 EH1 Is the Quadrantid Shower Parent Comet». *The Astronomical Journal* **127** (5): 3018–3022. doi:10.1086/383213. Bibcode: 2004AJ....127.3018J. .
3. ↑  «Stellar Meteor Shower Jan. 3». Space.com. Ανακτήθηκε στις 3 Ιανουαρίου 2009.
4. ↑  «Quadrantid meteor shower». NASA Meteor Watch on Facebook. 26 Δεκεμβρίου 2012. Ανακτήθηκε στις 29 Δεκεμβρίου 2012.
5. ↑  «Οι διάττοντες αστέρες Τεταρτίδες κάνουν «ποδαρικό» στο νυχτερινό ουρανό». in.gr. 2 Ιανουαρίου 2012.. Ανακτήθηκε στις 2013-01-02.
Ένα μοντέλο του πύργου του Ανόι (με 8 δίσκους) 
 Μια κινούμενη λύση του **πύργου του Ανόι** για το *T* (4, 3) 
 Πύργος του Ανόι διαδραστική παρουσίαση στο Μουσείο Universum στην Πόλη του Μεξικού 
Ο **πύργος του Ανόι** (ονομάζεται επίσης τον **Πύργο του Βράχμα** ή **Lucas' Πύργος**  και μερικές φορές πολλαπλό) είναι μαθηματικό παιχνίδι ή γρίφος. Αποτελείται από τρεις ράβδους και διάφορους δίσκους διαφορετικών μεγεθών, οι οποίοι μπορούν να μετακινηθούν σε οποιαδήποτε ράβδο. Ο γρίφος ξεκινάει με τους δίσκους σε μια ενιαία στοίβα σε μια αύξουσα σειρά μεγέθους σε μία ράβδο. Η μικρότερη βρίσκεται στην κορυφή, κάνοντας έτσι ένα κωνικό σχήμα. 

Ο στόχος του γρίφου είναι να μετακινηθεί ολόκληρη η στοίβα σε μια άλλη ράβδο, ακολουθώντας τους ακόλουθους απλούς κανόνες: 

1. Μόνο ένας δίσκος μπορεί να μετακινηθεί κάθε φορά.
2. Κάθε κίνηση βασίζεται στη λήψη του ανώτερου δίσκου σε μία από τις στοίβες και στην τοποθέτηση του πάνω στην άλλη στοίβα ή σε μια άδεια ράβδο.
3. Δεν μπορεί να τοποθετηθεί μεγαλύτερος δίσκος πάνω από μικρότερο δίσκο.

Με 3 δίσκους, το παζλ μπορεί να λυθεί σε 7 κινήσεις. Ο ελάχιστος αριθμός κινήσεων που απαιτούνται για την επίλυση ενός παζλ του Πύργου του Ανόι είναι 2 *ν* - 1, όπου *ν* είναι ο αριθμός των δίσκων.

Παραπομπές
----------

1. ↑  Hofstadter, Douglas R. (1985). *Metamagical Themas : Questing for the Essence of Mind and Pattern*. New York: Basic Books. ISBN 978-0-465-04540-2.
Συντεταγμένες: 21°1′40″N 105°51′8″E﻿ / ﻿21.02778°N 105.85222°E﻿ / 21.02778; 105.85222

Ο Πύργος της Χελώνας
Ο **Πύργος της Χελώνας** (στα βιετναμέζικα: **Tháp Rùa**) είναι μικρός πύργος που βρίσκεται σε μια νησίδα, στη μέση της λίμνης Χοάν Κίμ (Hoan Kiem Lake), στην πρωτεύουσα του Βιετνάμ, Ανόι. Χτίστηκε προς τιμήν ήρωα του Βιετνάμ Lê Lợi, που συνδέεται με τη λίμνη Χοάν Κιμ, μέσω του μύθου για το σπαθί του, το Thuận Thiên, και της χελώνας Χοάν Κιμ.

Στην εν λόγω νησίδα, το 15ο αιώνα, είχε κατασκευαστεί από τον αυτοκράτορα Lê Thánh Tông ένας πύργος, για να διευκολύνεται το ψάρεμα των βασιλιάδων στη λίμνη.Το 17ο και το 18ο αιώνα υπήρχε στη νησίδα ο Ναός Ta Vong, που χτίστηκε από τους ευγενείς του Οίκου Trịnh (Trịnh clan, House of Trịnh). Στη συνέχεια μετά την επικράτηση του Οίκου Nguyễn (House of Nguyễn), στο Ανόι, ο ναός καταστράφηκε.
Ο πύργος που υπάρχει σήμερα στη νησίδα, κατασκευάστηκε το 1886 προς τιμήν του Lê Lợi, από ένα Βιετναμέζο μουσικό, που έλαβε σχετική άδεια από τους Γάλλους, οι οποίοι τότε κατείχαν το Βιετνάμ. Ο μουσικός προσπάθησε να θάψει κρυφά στο πύργο τον πατέρα του αλλά οι κάτοικοι το έμαθαν και απομάκρυναν τη σορό. 

Στη κορυφή του πύργου οι Γάλλοι είχαν τοποθετήσει ένα μικρό άγαλμα, αντίγραφο του Αγάλματος της Ελευθερίας. Μετά την εκδίωξη των Γάλλων η βιετναμέζικη κυβέρνηση αφαίρεσε το άγαλμα.

Παραπομπές
----------

1. ↑   Trần Độ (Editor-in-chief). Văn hóa Việt Nam. Hà Nội: Ban Văn hóa Văn nghệ Trung ương, 1989. σελ.101

* Πολυμέσα σχετικά με το θέμα  Turtle Tower στο Wikimedia Commons
Η τωρινή σημαία της Ένωσης Χωρών Νοτιοανατολικής Ασίας.
Η σημερινή σημαία της Ένωσης Χωρών της Νοτιοανατολικής Ασίας, γνωστότερης με τα αρχικά ASEAN, καθιερώθηκε τον Νοέμβριο του 1997.

Το φόντο της σημαίας είναι μπλε και εικονίζονται στάχυα ρυζιού στη μέση ενός κόκκινου κύκλου. Τα δέκα στάχυα συμβολίζουν τα ισάριθμα κράτη- μέλη του ASEAN.

Η προηγούμενη σημαία του οργανισμού ήταν παρόμοια με τη σημερινή. Είχε έξι στάχυα ρυζιού που συμβόλιζαν τα πέντε ιδρυτικά μέλη και το Μπρουνέι, καθώς επίσης και γραμμένη κάτω από τα στάχυα τη λέξη ASEAN. Το φόντο της ήταν λευκό και όχι μπλε, ενώ οι άκρες του κύκλου και η λέξη ASEAN ήταν τιρκουάζ. Ο κύκλος είχε έντονο κίτρινο χρώμα. Τα ίδια τα στάχυα ήταν καφετί.

Εξωτερικοί σύνδεσμοι
--------------------

* ASEAN Αρχειοθετήθηκε 2006-06-15 στο Wayback Machine. - Επίσημη περιγραφή της σημαίας.
* Η σημαία - στις *Σημαίες του Κόσμου*.
Σηκός περίπτερου ναού
**Σηκός** ονομάζεται ο κύριος εσωτερικός χώρος στους αρχαίους ελληνικούς ναούς. Ήταν αποκλειστικά αφιερωμένος και χρησίμευε για τη φύλαξη του αγάλματος της θεάς ή του θεού, γι' αυτό και ήταν κλειστός για το κοινό, αφού οι τελετές και οι θυσίες γίνονταν στον βωμό που βρισκόταν έξω από τον ναό.

Χαρακτηριστικά
--------------

Κάτοψη του ναού και αναπαράσταση του σηκού του ναού του Απόλλωνα στις Βάσσες της Φιγαλείας
Σε μερικούς ναούς, ιδίως στη Σικελία (π.χ. στον Σελινούντα), συναντάμε και έναν δεύτερο εσωτερικό χώρο, τον λεγόμενο άδυτον που βρίσκονταν πίσω από τον σηκό και ήταν χωρισμένος με τοίχο.

Ο σηκός ήταν ένας κλειστός χώρος χωρίς παράθυρα. Το φως έμπαινε από την είσοδο. Στους μεγαλύτερους ναούς, ο σηκός περιείχε κίονες που στήριζαν την οροφή. Οι αρχαιότεροι ναοί (π.χ. στη Δήλο) περιείχαν μια κεντρική κιονοστοιχία. Αργότερα συναντάμε συνήθως δύο κιονοστοιχίες, οι οποίες διεμοίραζαν τον χώρο του σηκού σε τρεις διαδρόμους: δύο στενούς πλαϊνούς και έναν φαρδύτερο στη μέση. Η διαρρύθμιση αυτή έγινε κανόνας, αφού αργότερα, στον δωρικό ρυθμό συναντούμε τις εσωτερικές κιονοστοιχίες, ακόμα και σε μικρούς ναούς που δεν είχαν ανάγκη στηρίγματος. Ειδικά στους ναούς δωρικού ρυθμού συναντάμε διώροφες κατασκευές, που διεμοίραζαν τον σηκό σε πάνω και κάτω όροφο. Στον πάνω όροφο, την υπερώα, υπήρχαν αγάλματα δεξιά και αριστερά, όπως π.χ. στον ναό της Αφαίας στην Αίγινα. 

Στον σηκό του Παρθενώνα, οι κιονοστοιχίες αντί να χωρίζουν τον χώρο σε διαδρόμους τον περιβάλλουν σε ημικυκλικό σχηματισμό **U**.

Τέλος, υπάρχει και η παραλλαγή του υπαίθριου σηκού, όπου ο εσωτερικός χώρος του ναού δεν είναι στεγασμένος, αλλά περιέχει μια εσωτερική αυλή, όπως για παράδειγμα ο ναός του Απόλλωνα στα Δίδυμα Μιλήτου.

Το άγαλμα της Αθηνάς (που κρατάει τη Νίκη) μέσα στον σηκό  
του Παρθενώνα. Από το σύγχρονο αντίγραφο του Παρθενώνα  
στο Νάσβιλ.

Δείτε επίσης
------------

* Πρόναος
* Άδυτον
* Οπισθόδομος
* Αρχαίος ελληνικός ναός (αρχιτεκτονική)
Η **Σαβίτα Κοβίντ** είναι η Πρώτη Κυρία της Ινδίας από 25 Ιουλίου 2017. Είναι η σύζυγος του Προέδρου της Ινδίας Ραμ Ναθ Κοβίντ. Προηγουμένως, η Σούβρα Μουχέρτζι, σύζυγος του πρώην Προέδρου Πρανάμπ Μουχέρτζι ήταν ο κάτοχος του παρόντος τίτλου, μέχρι το θάνατό της στις 18 Αυγούστου 2015.

Πρώτα χρόνια
------------

Οι γονείς της Κοβίντ αρχικά ζούσαν κοντά στη Λαχώρη στο σημερινό Πακιστάν και μετακόμισαν στην Ινδία μετά τη διαίρεση της Ινδίας και εγκαταστάθηκαν στο Λατζπάτ Ναγκάρ στο Δελχί. Είναι πρώην υπάλληλος στη Mahanagar Telephone Nigam Limited (MTNL). Ξεκίνησε την καριέρα της στη MTNL ως τηλεφωνήτρια. Σταδιακά πήρε προαγωγή στη θέση του Επικεφαλής Επόπτη Τμήματος. Αλλά το 2005, πήρε μια εθελοντική συνταξιοδότηση.

Προσωπική ζωή
-------------

Η Σαβίτα παντρεύτηκε τον Ραμ Ναθ Κοβίντ στις 30 Μαΐου 1974. Έχουν ένα γιο και μια κόρη, τον Πρασάντ και την Σουάτι.

Ως Πρώτη Κυρία
--------------

Η Κοβίντ έγινε η πρώτη κυρία στις 25 Ιουλίου 2017 καθώς η θέση ήταν κενή για σχεδόν δύο χρόνια, λόγω του θανάτου της τελευταίες εν ενεργεία. Οι πρώτοι σύζυγοι της Ινδίας έχουν γενικά πολύ ελαφριά παρουσία, όταν δεν λείπουν εντελώς. Όταν είναι παρών, πολλές από αυτούς λειτουργούν ως επίσημοι οικοδεσπότες του Ραστραπάτι Μπαβάν.

Παραπομπές
----------

1. ↑  «जानिए, क्या काम करते हैं रामनाथ कोविंद के बेटे और बहू» (στα hi). *hindi.oneindia.com*.. Ανακτήθηκε στις 2017-09-03.
2. ↑  «जानिए, क्या काम करते हैं रामनाथ कोविंद के बेटे और बहू» (στα hi). *hindi.oneindia.com*.. Ανακτήθηκε στις 2017-09-03.
3. ↑  «Savita Kovind enters Rashtrapati Bhavan, but India’s First Ladies are yet to make a mark» (στα αγγλικά). *The Indian Express*. 2017-07-26.. Ανακτήθηκε στις 2017-09-03.
Ο όρος **συναλλαγή** προέρχεται από το παραδοσιακό οικονομικό επιστημονικό περιβάλλον και αναφέρεται στη συναλλακτική δραστηριότητα μεταξύ δύο ή περισσοτέρων προσώπων. Συναλλακτική δραστηριότητα είναι η συμφωνία των μερών για ανταλλαγή **αγαθών**, υπηρεσιών ή χρηματικού αντιτίμου (ή διαφορετικών αγαθών στην αρχική συναλλακτική κοινωνία που πλέον έχει καταργηθεί) για την κάλυψη των αναγκών αμφότερων των μερών. 

Οι σύγχρονες συναλλαγές δεν αποτελούν αυτοτελή επιστημονικό κλάδο. Περιέχουν στοιχεία από διάφορους κλάδους της οικονομικής επιστήμης (πολιτική οικονομία, οικονομική των επιχειρήσεων δικαίου) αλλά και της νομικής επιστήμης (κυρίως του εμπορικού δικαίου) και εξετάζουν τον τρόπο με τον οποίο γίνονται στην πράξη οι συναλλαγές.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **συναλλαγή**  |
Η **συναγωγή** είναι ένας από τους τρεις τρόπους μετάδοσης της θερμότητας από ένα σώμα/σύστημα μεγαλύτερης θερμοκρασίας σε ένα άλλο μικρότερης θερμοκρασίας. Η *συναγωγή* συμβαίνει ανάμεσα σε ένα στερεό και ένα ρευστό, και ειδικότερα όταν ένα ρευστό κινείται πάνω σε μια επιφάνεια στερεού. Δεν μπορεί να συμβεί μεταξύ δύο στερεών όπου εκεί η θερμότητα μεταδίδεται μέσω αγωγής. Άλλωστε όταν δύο ρευστά διαφορετικής θερμοκρασίας έρχονται σε επαφή πραγματοποιείται ανάμιξη των ουσιών (δηλαδή πιο πολύπλοκο φαινόμενο που περιλαμβάνει και μεταφορά θερμότητας και μεταφορά μάζας).

Ο μηχανισμός της μεταφοράς της θερμότητας είναι η γρήγορη διάχυση της στο ρευστό λόγω της αυξημένης διάχυσης της ορμής του. Δηλαδή η θερμότητα αφού μεταφερθεί στο ρευστό διαχέεται σε μεγαλύτερη έκταση του ρευστού και έτσι οι θερμοκρασιακές διαφορές επιφάνειας-ρευστού μένουν αυξημένες. Η τριβή που δημιουργεί η κίνηση του ρευστού καθιστούν στην αγωγή μεγαλύτερη θερμορροή λόγω της καλύτερης επαφής της επιφάνειας με το ρευστό. Έτσι γενικά η *συναγωγή* είναι ένας τρόπος μετάδοσης που περιλαμβάνει και το φαινόμενο της αγωγής και τα φαινόμενα της διάχυσης ορμής του ρευστού. 

Η *συναγωγή* είναι εκείνος ο τρόπος μετάδοσης θερμότητας που μπορεί να μεταφέρει μεγάλες ποσότητες θερμότητας σε μικρό χρονικό διάστημα σε αντίθεση με την αγωγή και την ακτινοβολία σε μικρές θερμοκρασίες. Η *συναγωγή* είναι εκείνο το φαινόμενο που το συναντάμε όταν θέλουμε να κρυώσουμε το ζεστό φαγητό και φυσάμε πάνω του, όταν στεγνώνουμε τα μαλλιά με το πιστολάκι και ο θερμός αέρας πέφτει πάνω στα υγρά μαλλιά όπου το νερό απορροφάει την θερμότητα και εξατμίζεται, όταν φυσάει και κρυώνουμε όπου μέσω συναγωγής φεύγει θερμότητα από το δέρμα μας, όταν έχουμε την ροή αέρα γύρω από εναλλάκτες.

Η συναγωγή είναι εξαιρετικά πολύπλοκο φαινόμενο. Κατά τη μοντελοποίηση της και για την εξαγωγή των εξισώσεων που δίνουν την θερμοροή συχνά πρέπει να ληφθεί υπόψη και να επιλυθεί και το πρόβλημα ροής των ρευστών. 

Η θερμοροή στην συναγωγή δίνεται από την σχέση : **Q=h·A·ΔΤ**, όπου: 

* **Α**: το εμβαδόν της επιφάνειας,
* **ΔΤ**: η διαφορά θερμοκρασίας του σωματος και του ρευστού και
* **h**: ο συντελεστής μεταφοράς.

Λόγω της πολυπλοκότητας του φαινομένου, για τον υπολογισμό της μεταφοράς θερμότητας χρησιμοποιούνται εμπειρικές σχέσεις με κατάλληλο συντελεστή μεταφοράς, ο οποίος προκύπτει από πειραματικά δεδομένα για διάφορες περιπτώσεις και διαφορετικές γεωμετρίες προβλημάτων συναγωγής. Η εύρεση του συντελεστή μεταφοράς **h** γίνεται με την αδιάστατη μορφή του που είναι ο αριθμός Nusselt (Νu) ο οποίος υπολογίζεται συναρτήσει των αριθμών Reynolds (Re) και Prantl (Pr).

Αναφορές
--------

* Ξ. Κακάτσιος. "Αρχές Μεταφοράς Θερμότητας και Μάζης". Εκδόσεις Συμεών. Αθήνα, 2006.
Σημαία της Αλμπέρτας.
Η **σημαία της Αλμπέρτας** καθιερώθηκε με νόμο το 1968 από την κυβέρνηση της επαρχίας. Η υιοθέτησή της έγινε την 1η Ιουνίου 1968.

Οι διαστάσεις της είναι 1:2 και στο κέντρο της βρίσκεται το εθνόσημο της επαρχίας σε φόντο μπλε. Ο θυρεός είναι σε ύψος πιο ψηλός κατά 7/10 από την υπόλοιπη σημαία. 

Τα επαρχιακά χρώματα υιοθετήθηκαν το 1984 και είναι το μπλε και το χρυσό (βαθύ κίτρινο).

Παραπομπές
----------

1. 1 2  Franco, 2006, pg. 4.

### Βιβλιογραφία

* Franco, Guida (2006). Canadian Almanac & Directory 2006. Toronto: Micromedia ProQuest. ISBN 1-895021-90-1.

Εξωτερικοί σύνδεσμοι
--------------------

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Σημαία της Αλμπέρτας** |

* Legislative Assembly of Alberta – The Citizen's Guide to the Alberta Legislature, Part V: The Emblems of Alberta
Το **Σαβαδέλ** (καταλανικά: Sabadell) είναι μια μεγάλου μεγέθους πόλη και δήμος της επαρχίας της Βαρκελώνης στην Καταλονία, πρωτεύουσα της φυσικής επαρχίας (κομάρκας) του Ανατολικού Μπαλιές. 

Το Σαβαδέλ υπήρξε πρωτοπόρος στη βιομηχανική ανάπτυξη σε επίπεδο Ισπανίας. Ήδη από τα μέσα του 19ου αιώνα ο δήμος ανέπτυξε ιδιαίτερα τη βιομηχανία επεξεργασίας μαλλιού και υφασμάτων, προσελκύοντας πολλούς οικονομικούς μετανάστες (ιδιαίτερα κατά τη δεκαετία του 1950 από την Ανδαλουσία) και λαμβάνοντας το επώνυμο του «Μάντσεστερ της Ισπανίας». Σήμερα ωστόσο οι υπηρεσίες αποτελούν την κυρίαρχη οικονομική δραστηριότητα της πόλης. Είναι έδρα της ομώνυμης ποδοσφαιρικής ομάδας ΚΕ Σαβαδέλ.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.
2. ↑  Prat Fernàndez, Cesc. *Sabadell, dit i escrit*. Ajuntament de Sabadell. Museus Municipals, Desembre de 2012, p. 139 (Made in Sabadell).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 241846179
* LCCN: n82099594
* GND: 4391705-7
* NKC: ge926296

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |